ભોસરી ભૂખંડ ખરીદી પ્રકરણે પુણે એસીબીએ સોમવારે કોર્ટમાં અંતિમ અહેવાલ સુપરત કર્યો હતો. આ જમીન ખલીદી કરવા સમયે ખડસેએ પદનો કોઈ દુરુપયોગ કર્યો નથી. ઉપરાંત આ જમીન ખરીદીને લીધે સરકારની મહેસૂલી આવકનું ખોટ પણ થયું નથી, એવું એસીબીના અહેવાલમાં નોંધ કરાયું છે. આ કેસમાં ખડસે સાથે તેમની પત્ની મંદાકિની, જમાઈ ગિરીશ દયારામ ચૌધરીનાં નામ પણ વગોવાયાં હતાં, જેમને પણ દિલાસો મળ્યો છે. આ સંબંધે અમે શુક્રવારે કોર્ટમાં અહેવાલ રજૂ કર્યો છે. આ મામલો કોર્ટમાં હોવાથી તે વિશે વધુ કહી શકાશે નહીં એમ એસીબીના એસપી સંદીપ દિવાણે જણાવ્યું હતું.